Durakkord

En durakkord er en akkord bestående av en grunntone, en stor ters og en ren kvint. 

Den skiller seg fra mollakkord ved at durakkorden har en stor ters der mollakkorden har en liten ters. Hvis grunntonen er tonen C, består akkorden (i grunnstilling) av tonene C, E og G. Første omvending av denne C-durakkorden er tonene E, G og C. Andre omvending er G, C og E.

Ettersom intervallet mellom stor ters og ren kvint er en liten ters, kan en betrakte en durakkord som en akkord bestående av en stor ters (f.eks. C til E) med en liten ters (E til G) over. Til sammenligning består en mollakord av en liten ters med en stor ters over.

Se også
 Dur
 Moll
 Mollakkord

Kategori:Musikkteori